SET ปิดเช้าเด้งเกือบ11จุด หลัง”ดาวน์ฟิวเจอส์”พุ่งกระฉูด225จุด รับข่าวจีน-สหรัฐฯยุติสงคราม
SET ปิดเช้าเด้งเกือบ11จุด หลัง"ดาวน์ฟิวเจอส์"พุ่งกระฉูด225จุด รับข่าวจีน-สหรัฐฯยุติสงคราม โดยดัชนีเช้านี้ปิดที่ระดับ 1,764.75 จุด เพิ่มขึ้น 10.58 จุด หรือ 0.60% มูลค่าการซื้อขาย 2.36 หมื่นลบ.
21 พ.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (21 พ.ค.) ระดับ 1,764.75 จุด เพิ่มขึ้น 10.58 จุด หรือ 0.60% มูลค่าการซื้อขาย 23,571.18 ล้านบาท
โดยดัชนีดาวโจนส์ล่วงหน้าพุ่งขึ้นแข็งแกร่งในช่วงเช้านี้ หลังจากนายสตีเวน มนูชิน รัฐมนตรีคลังสหรัฐ เปิดเผยว่า สหรัฐและจีนได้บรรลุข้อตกลงเกี่ยวกับกรอบการดำเนินงานด้านเศรษฐกิจและการค้า นอกจากนี้ ทั้งสองประเทศยังได้ตกลงที่จะระงับการทำสงครามการค้าชั่วคราว
ขณะที่ ณ เวลา 12.47 น.ตามเวลาไทยในวันนี้ ดัชนีดาวโจนส์ล่วงหน้าพุ่งขึ้น 225 จุด หรือ 0.91% แตะที่ระดับ 24,946 จุด
ทั้งนี้ นายมนูชินได้ให้สัมภาษณ์ทางสถานีโทรทัศน์ฟ็อกซ์นิวส์เมื่อวานนี้ว่า คณะทำงานของประธานาธิบดีโดนัลด์ ทรัมป์ จะไม่เรียกเก็บภาษีนำเข้าสินค้าจากจีนในขณะนี้ หลังจากที่การประชุมเพื่อหารือด้านเศรษฐกิจและการค้าระหว่างสหรัฐและจีนนั้น “มีความคืบหน้าอย่างมีนัยสำคัญเป็นอย่างมาก” และทั้งสองประเทศจะยังคงติดต่อสื่อสารกันในประเด็นการค้าต่อไป
อย่างไรก็ตาม การเปิดเผยของนายมนูชินมีขึ้นหลังจากที่จีนและสหรัฐได้ออกแถลงการณ์ร่วมกันเกี่ยวกับผลการเจรจาหารือด้านเศรษฐกิจและการค้าเมื่อวันเสาร์ที่ผ่านมา โดยทั้งสองฝ่ายให้คำมั่นสัญญาว่าจะไม่ทำสงครามการค้าระหว่างวัน และยังได้ตกลงที่จะบังคับใช้มาตรการต่างๆ เพื่อลดยอดขาดดุลการค้าที่สหรัฐมีต่อจีน
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTTEP   มูลค่าการซื้อขาย 1,960.43 ล้านบาท ปิดที่  149.50 บาท เพิ่มขึ้น 4 บาท
PTT   มูลค่าการซื้อขาย 1,879.15 ล้านบาท ปิดที่  57.25 บาท เพิ่มขึ้น  0.25 บาท
EA     มูลค่าการซื้อขาย 1,190.23 ล้านบาท ปิดที่  37.50 บาท ลดลง  0.50 บาท
CPALL    มูลค่าการซื้อขาย 1,157.67 ล้านบาท ปิดที่  82 บาท เพิ่มขึ้น  0.50 บาท
BDMS    มูลค่าการซื้อขาย 675.60 ล้านบาท ปิดที่  26 บาท ลดลง 0.25 บาท